Darius Kasparaitis

Darius Kasparaitis, celým menom Darius Vladovič Kasparaitis (* 16. október 1972, Elektrenai, Litva) je bývalý ruský reprezentant v ľadovom hokeji. Darius Kasparaitis má litovský pôvod.

 Klubový hokej 
Darius Kasparaitis je obranca. V najvyššej súťaži začal hrať v sezóne 1988/89 za Dinamo Moskva vo vtedajšej sovietskej hokejovej lige. V roku 1992 ho v úvodnom drafte NHL vybralo mužstvo New York Islanders už v prvom kole ako piateho v celkovom poradí. Už v nasledujúcej sezóne sa dostal v drese Islanders na ľad NHL a odohral za toto mužstvo takmer 5 sezón. V sezóne 1996/97 prestúpil do Pittsburghu Penguins, kde zotrval takmer 6 sezón. Počas sezóny 2001/02 prestúpil do Colorada Avalanche, odohral však za tento klub iba 11 zápasov. Nasledujúcu sezónu už obliekal dres New York Rangers a tomuto klubu je verný dodnes. Počas lockoutu v NHL v sezóne 2004/05 hral za Ak Bars Kazaň v ruskej hokejovej superlige. Na sezónu 2005/06 má uzavretú zmluvu na 3,344 milióna dolárov. Hrá s číslom 6.

 Reprezentácia 
Darius Kasparaitis sa dostal do reprezentačného výberu Ruska na zimné olympijské hry 2006 v Turíne.

 Externé odkazy 




Kategória:Litovskí hokejisti
Kategória:Ruskí hokejisti
Kategória:Olympijskí víťazi v ľadovom hokeji
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Ruskí strieborní olympijskí medailisti
Kategória:Ruskí bronzoví olympijskí medailisti
Kategória:Hráči New York Islanders
Kategória:Hráči Pittsburgh Penguins
Kategória:Hráči Colorado Avalanche
Kategória:Hráči New York Rangers